**KIOSZTANDÓ ANYAG**

**Szombathely Megyei Jogú Város Közgyűlésének**

**Városstratégiai, Idegenforgalmi és Sport Bizottságának**

**2023. február 21-i ülésén**

**Javaslat a helyi közösségi közlekedéssel összefüggő döntések meghozatalára**

**című napirendi ponthoz**

Szombathely, Szent István király utcai Gyöngyös-patak híd átépítésének időszakában az autóbuszok közlekedését a BLAGUSS Agora Hungary Kft. a Bogáti út - Szent István király utca - Sándor László utca - Oroszlán utca - Vadász utca útvonalon javasolta megvalósítani.

Tekintettel arra, hogy a Sándor László utca burkolatának szélessége nem éri el a kétirányú forgalom lefolytatására alkalmas 5,50 méter szélességet, ezért a BLAGUSS Agora Hungary Kft. az utca ideiglenes egyirányúsítását kéri bevezetni a Szent István király utca irányából az Oroszlán utca irányába.

Az autóbusz forgalom folyamatos haladása érdekében a jelenleg hatályos jobbkéz-szabály módosítása indokolt az Orion utca, a Göncöl utca, a Vadász utca 3. szám (11710 hrsz.) melletti 11667/2 hrsz-ú közút tekintetében.

A forgalmi rend változtatásra vonatkozó javaslat az érintett körzet képviselőjével is egyeztetésre került.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**HATÁROZATI JAVASLAT**

**….…./2023. (II.21.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önkormányzati rendelet 54. § (1) bekezdés 25. pontja alapján az alábbi döntést hozza:

A Bizottság támogatja, hogy a Szombathely, Szent István király utcai Gyöngyös-patak híd átépítésének időszakára az autóbusz forgalom folyamatos haladása érdekében a Sándor László utca a Szent István király utca irányából az Oroszlán utca irányába egyirányúsításra kerüljön, valamint az Oroszlán utca és a Vadász utca - Oroszlán utca és Szent István király utca közötti szakasz - forgalmának elsőbbségét szabályzó „Elsőbbségadás kötelező” közúti jelzőtábla az Orion utca, a Göncöl utca, valamint a Vadász utca 3. szám (11710 hrsz.) melletti 11667/2 hrsz-ú közút útcsatlakozásában kihelyezésre kerüljön.

**Felelős:** Dr. Nemény András, polgármester

Horváth Soma, alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** 2023. április 1.